Source: http://ziarulfaclia.ro/u-cluj-sustine-miercuri-ultimul-meci-in-liga-nationala/
Timestamp: 2019-09-22 04:37:57+00:00

Document:
„U” Cluj susține miercuri ultimul meci în Liga Națională | ziarulfaclia.ro
„U” Cluj susține miercuri ultimul meci în Liga Națională
Universitatea Cluj nu a condus niciodată în meciul de la Bacău, cu Știința, dar a jucat de la egal la egal împotriva moldovenilor preț de aproape 40 de minute, cedând în final la o diferență de cinci goluri. Partida de adio a clujenilor în Liga Națională va avea loc miercuri, 22 mai, în Sala Sporturilor „Horia Demian”, cu CSM Făgăraș. În aceeași zi, Potaissa Turda poate intra în posesia medaliilor de bronz, dacă învinge CSM București, în meciul doi al finalei mici.
La trei zile după eșecul cu CSU Suceava de pe teren propriu, scor 21-28, Universitatea Cluj, „lanterna roșie” a clasamentului din play-out, a contabilizat un nou eșec, de data aceasta pe terenul echipei Știința Bacău, care în urma victoriei a urcat pe primul loc al clasamentului, depășind Minaur Baia Mare, învinsă la Buzău. Campioana din play-out se decide miercuri, 22 mai, în ultim etapă, când Minaur Baia Mare și Știința Bacău se întâlnesc în meci direct, în Sala „Lascăr Pană”. Partida disputată în Sala Sporturilor din Bacău a început dezastruos pentru clujeni, cu un cartonaș galben încasat devreme de Gurănescu și cu patru atacuri la rând ratate, de Kotai și Fodorean (3). Condusă cu 0-3 în minutul 5, Universitatea a spart gheața și a punctat pe tabelă abia în minutul 6, prin Hossu. Clujenii s-au apropiat la un singur gol, așa cum s-a întâmplat și în minutul 13 și în finalul primei reprize, pe care gazdele au câștigat-o cu 15-14. Grație aceluiași Hossu, oaspeții au reușit să egaleze în startul părții secunde, după care băcăuanii s-au distanțat la patru goluri, 19-15 în minutul 36. Aceeași diferență fiind înregistrată și în minutul 41, scor 24-20, apoi în minutul 44, scor 26-22. Echilibrul s-a rupt în minutul 50, în care avantajul moldovenilor a crescut la șase goluri, scor 29-23, în condițiile în care clujenii au ratat două atacuri prin Gurănescu. Diferența maximă a fost de șapte goluri și s-a consemnat în minutul 53, scor 32-25. Totuși, Universitatea a gestionat bine finalul și a reușit să marcheze opt goluri consecutive, limitând proporțiile scorului. Kotai a ratat la ultima fază și s-a terminat 35-30 pentru Știința Bacău. Să remarcăm că în ciuda celor patru cartonașe galbene, câte două de fiecare tabără, am asistat la o partidă curată, în care arbitri n-au fost nevoiți să dicteze nici măcar o eliminare de 2 minute. Înainte să-și încheie evoluția în Liga Națională, Universitatea Cluj mai are de jucat un meci, cel cu CSM Făgăraș, care va avea loc miercuri, pe teren propriu, prilej de a-și lua rămas bun de la suporteri. Din sezonul următor, Universitatea va evolua în Divizia ”A”.
Rezultatele înregistrate în etapa a 9-a in play-out
HC Buzău – Minaur Baia Mare 37-29
Știința Bacău – Universitatea Cluj 35-30
CSM Făgăraș – CSU Suceava 25-23
Știința Bacău 9 7 0 2 242-210 22
Minaur B. Mare 9 5 1 3 249-229 21
HC Buzău 9 6 0 3 243-216 20
CSM Făgăraș 9 5 0 4 218-209 18
CSU Suceava 9 3 1 5 221-239 14
Universitatea Cluj 9 0 0 9 206-276 0
Universitatea Cluj – CSM Făgăraș (ora 17.00)
Minaur Baia Mare – Știința Bacău (ora 17.00)
CSU Suceava – HC Buzău (ora 17.00)
» U Cluj a învins FC Petrolul Ploiești
» Visul unei nopți de toamnă
» Cluj-Napoca: Super-turneu de fotbal dedicat copiilor
» Competiţie inedită în Parcul Etnografic din Cluj-Napoca

References: CSM 
 CSM 
 CSM 

CSM 

CSM 
 CSM